Iste articlo ye sobre una cinta estausunidense de 1939; t'atros usos, se veiga Gone with the Wind.

Gone with the Wind (títol orichinal en anglés, en aragonés Ixo que o viento se levó, enguerada en Aragón con o títol traduciu enta lo castellano de Lo que el viento se llevó), ye una cinta de cine de drama epico historico romantico estausunidense de l'anyo 1939, dirichida por Victor Fleming seguntes un guión adaptau de Sidney Howard (basau en Gone with the Wind, una novela de Margaret Mitchell de 1936) con banda sonora orichinal de Max Steiner, dirección de fotografía d'Ernest Haller y producción cinematografica de David O. Selznick, James C. Katz y Edward Lewis ta la productora cinematografica Selznick International Pictures, con una durada de 238 minutos, que estió un important exito cinematografico. Entre atros actors, partecipan en a cinta Clark Gable, Vivien Leigh, Leslie Howard, Olivia de Havilland, Hattie McDaniel, Butterfly McQueen, Thomas Mitchell y Barbara O'Neil.

A cinta s'ambienta en os anyos 1860 en Cheorchia (mas que mas en Atlanta) y en Londres mientres a Guerra Civil d'os Estaus Unius y los anyos posteriors, os anyos 1870. Conta la historia de Scarlett O'Hara, la filla d'una familia de ricos propietarios d'una plantación de cotón enamorada de John Wilkes, l'hereu d'una atra rica plantación, pero que no ye correspondida y por contra suscita l'amor de Rhett Butler. Gone with the Wind se rodó en California, y se tracta d'una cinta que recibió cuantos premios, estando encara hue considerada como una d'as prencipals cintas d'a historia d'o cine. Entre los suyos muitos premios, destacan os ueito Premios Oscar recibius en a suya 12ena edición, incluyindo-ie l'Oscar a la Millor Cinta, con atras cinco nominacions y dos premios honorarios.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''
|
|}

Se veiga tamién
Cine en 1939.
Cintas de 1939.
Gone with the Wind (cinta)